CELEX: 32011R0336
Language: sk
Date: 2011-04-07 00:00:00
Title: Nariadenie Komisie (EÚ) č. 336/2011 zo 7. apríla 2011 , ktorým sa mení a dopĺňa nariadenie (ES) č. 1292/2008, pokiaľ ide o používanie kŕmnej doplnkovej látky Bacillus amyloliquefaciens CECT 5940 v krmive obsahujúcom diklazuril, monenzín sodný a nikarbazín  Text s významom pre EHP

8.4.2011   
            
            
               SK
            
            
               Úradný vestník Európskej únie
            
            
               L 94/17
            
         NARIADENIE KOMISIE (EÚ) č. 336/2011
   zo 7. apríla 2011,
   ktorým sa mení a dopĺňa nariadenie (ES) č. 1292/2008, pokiaľ ide o používanie kŕmnej doplnkovej látky Bacillus amyloliquefaciens CECT 5940 v krmive obsahujúcom diklazuril, monenzín sodný a nikarbazín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V nariadení (ES) č. 1831/2003 sa stanovuje možnosť pozmeniť povolenie kŕmnej doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).
            
         
               (3)
            
            
               Používanie prípravku z mikroorganizmu Bacillus amyloliquefaciens CECT 5940 sa povolilo pre kurčatá na výkrm na desať rokov nariadením Komisie (ES) č. 1292/2008 z 18. decembra 2008 o povolení Bacillus amyloliquefaciens CECT 5940 (Ecobiol a Ecobiol plus) ako kŕmnej doplnkovej látky (2).
            
         
               (4)
            
            
               Držiteľ povolenia predložil žiadosť o zmenu povolenia tejto doplnkovej látky, aby ju bolo možné používať v krmive pre kurčatá na výkrm, ktoré obsahuje kokcidiostatiká monenzín sodný, diklazuril, nikarbazín, robenidín hydrochlorid, salinomycín sodný, lasalocid sodný, narazín/nikarbazín, maduramycín amónny, dekochinát alebo semduramycín sodný. Držiteľ povolenia predložil na podporu svojej žiadosti príslušné údaje.
            
         
               (5)
            
            
               Úrad vo svojom stanovisku z 9. novembra 2010 dospel k záveru, že doplnková látka Bacillus amyloliquefaciens CECT 5940 je kompatibilná s diklazurilom, monenzínom sodným a nikarbazínom (3).
            
         
               (6)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (7)
            
            
               Nariadenie (ES) č. 1292/2008 by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1292/2008 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 340, 19.12.2008, s. 36.
   
      (3)  Vestník EFSA (EFSA Journal) 2010; 8(12):1918.
   
      PRÍLOHA
      Príloha k nariadeniu (ES) č. 1292/2008 nahrádza takto:
      
         
            „PRÍLOHA
            
                        Identifikačné číslo doplnkovej látky
                     
                     
                        Názov držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        CFU/kg kompletného krmiva s obsahom vlhkosti 12 %
                     
                  
                        
                           Kategória zootechnických doplnkových látok. Funkčná skupina: stabilizátory črevnej mikroflóry
                        
                     
                  
                        4b1822
                     
                     
                        NOREL S.A.
                     
                     
                        
                           Bacillus amyloliquefaciens CECT 5940
                     
                     
                        
                                     
                                 
                                 
                                    
                                       Zloženie doplnkovej látky
                                    
                                    prípravok Bacillus amyloliquefaciens CECT 5940 s obsahom minimálneho množstva doplnkovej látky 1 × 109 CFU/g
                                 
                              
                                     
                                 
                                 
                                    
                                       Charakteristika účinnej látky
                                    
                                    spóry mikroorganizmu Bacillus amyloliquefaciens CECT 5940
                                 
                              
                                     
                                 
                                 
                                    
                                       Analytické metódy
                                        (1)
                                    
                                    Meranie: metódou platňového nanášania na tryptón-sójový agar po tepelnom spracovaní.
                                    Identifikácia: metódou gélovej elektroforézy s pulzným poľom (PFGE).
                                 
                              
                     
                        kurčatá na výkrm
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    V návode na použitie doplnkovej látky a premixu je potrebné uviesť teplotu pri skladovaní, lehotu skladovateľnosti a stabilitu pri granulovaní.
                                 
                              
                                    2.
                                 
                                 
                                    Môže sa použiť v krmive obsahujúcom povolené kokcidiostatiká: diklazuril, monenzín sodný alebo nikarbazín.
                                 
                              
                                    3.
                                 
                                 
                                    Na účely bezpečnosti: počas manipulácie sa má použiť ochranná dýchacia maska, okuliare a rukavice.
                                 
                              
                     
                        8. januára 2019
                     
                  
      
      
         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie: www.irmm.jrc.be/crl-feed-additives.“